Document ID: 32008D0428

KOMISIJAS LĒMUMS
(2008. gada 9. jūnijs),
ar ko nosaka Kopienas finansiālo atbalstu to izdevumu segšanai, kuri radušies saistībā ar ārkārtas pasākumiem, 2005. gadā izskaužot Ņūkāslas slimību Apvienotajā Karalistē
(izziņots ar dokumenta numuru K(2008) 2411)
(Autentisks ir tikai teksts angļu valodā)
(2008/428/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu un 4. panta 2. punktu,
tā kā:
(1)
Apvienotajā Karalistē 2005. gadā konstatēja Ņūkāslas slimības uzliesmojumus. Šī slimība nopietni apdraudēja Kopienas mājlopu populāciju.
(2)
Lai novērstu slimības izplatīšanos un iespējami ātri palīdzētu to izskaust, atbilstīgi Lēmumam 90/424/EEK Kopienai finansiāli jāpiedalās to attaisnoto izdevumu segšanā, kas dalībvalstij radušies saistībā ar veiktajiem ārkārtas pasākumiem, lai apkarotu šo slimību.
(3)
Saskaņā ar Komisijas 2006. gada 6. septembra Lēmumu 2006/602/EK par Kopienas finansiālo atbalstu saistībā ar ārkārtas pasākumiem, kas veikti, lai apkarotu Ņūkāslas slimību Apvienotajā Karalistē 2005. gadā (2), minētā uzliesmojuma apkarošanas pasākumu īstenošanai piešķīra finansiālu atbalstu 50 % apmērā no attaisnotajiem izdevumiem, par ko var saņemt Kopienas finansējumu.
(4)
Saskaņā ar minēto lēmumu Kopienas finansiālo atbalstu izmaksā, pamatojoties uz Apvienotās Karalistes 2007. gada 11. jūnijā iesniegto pieprasījumu un apliecinošiem dokumentiem, kas minēti 7. pantā Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3).
(5)
Ņemot vērā minētos apsvērumus, tagad jānosaka Kopienas finansiālā atbalsta kopējā summa, kas paredzēta to izdevumu segšanai, kuri radušies, 2005. gadā izskaužot Ņūkāslas slimību Apvienotajā Karalistē.
(6)
Atbilstīgi Kopienas veterinārajiem noteikumiem Komisijas veikto pārbaužu rezultāti un Kopienas finansiālā atbalsta piešķiršanas nosacījumi liecina, ka Kopienas finansiālo atbalstu nevar piešķirt attiecībā uz visiem deklarētajiem izdevumiem.
(7)
Komisija 2007. gada 21. decembra vēstulē paziņoja Apvienotās Karalistes iestādēm savus novērojumus, attaisnoto izdevumu aprēķina metodi un galīgos secinājumus.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālā atbalsta kopējā summa to izdevumu segšanai, kas saistīti ar Ņūkāslas slimības izskaušanu Apvienotajā Karalistē 2005. gadā, atbilstīgi Lēmumam 2006/602/EK ir noteikta EUR 75 958,12.
2. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2008. gada 9. jūnijā

Labels: 18
15
19
6